**IMPORMASYON PARA SA PAMILYA**

Petsa:

Aming ginagalang na pamilya \_\_\_\_\_\_\_\_\_\_\_\_\_\_\_,

Magandang araw!

Ako po si \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, isang mag-aaral mula sa Unibersidad ng Pilipinas Maynila – Kolehiyo ng Narsing at kasalukuyang naka-enroll sa kursong N12 (Public Health Nursing I). Ang N12 ay kursong naglalayong sanayin ang mga estudyanteng nars sa pag-aalaga ng pamilya at ang mga indibidwal na miyembro nito upang mapanatili ang kanilang kagalingan at mas maiangat ang antas ng kanilang kalusugan. Bilang student nurse, ako ay inaasahang humanap ng isang pamilya na aking magiging katuwang sa pagpapatupad ng iba't ibang health and nursing interventions. Kaugnay nito, ako po ay humihingi ng pahintulot sa inyong pamilya na maging partner sa layuning ito. Asahan po ninyo ang aking pagbisita sa inyong tahanan upang humingi ng mga impormasyong makakatulong sa pagtukoy ng mga isyu, alalahanin at suliraning pangkalusugan. Ito ang magiging batayan ng pagplano ng mga hakbang upang tugunan ang mga nabanggit kabilang na ang pagsasagawa ng mga health teaching at pagtulong na mapadali ang inyong paglapit sa mga pasilidad o mga pook pangkalusugan.

Sa inyong pagsang-ayon at pagbibigay ng pahintulot, inaasahan po ang mga sumusunod:

* Tatagal ang ating ugnayan nang hindi hihigit sa **limang (5) linggo mula Nobyembre 16 hanggang Disyembre 17, 2021.**
* Sa panahong nabanggit, ako po ay makikipag-ugnayan sa inyong pamilya sa pamamagitan ng alinman sa mga sumusunod na paraan:
  + Personal na pagbisita sa inyong tahanan (home visit)
  + Sa pamamagitan ng teknolohiya tulad ng mga sumusunod:
    - Tawag at text (SMS) gamit ang cellphone;
    - Messaging Applications tulad ng Facebook Messenger, Viber, atbp.
* Sa pagkalap ng mga datos at impormasyon kaugnay sa kalagayang pangkalusugan ng inyong pamilya, ako ay maaaring gumamit ng teknolohiya upang mag-record ng audio, video o kumuha ng larawan sa mga piling gawain tulad ng panayam o pag-sipat sa inyong tahanan. Ang lahat ng impormasyong makakalap ay mananatiling kumpidensyal at paka-iingatan at gagamitin lamang para sa layuning nailahad sa itaas.
* Paglalaan ng tiyak at mapagkakasunduang iskedyul ng pagkikita sa pagitan ng nursing student at pamilya
  + Ang bawat pagkikita natin ay magtatagal ng **humigit kumulang isang oras**. Anumang paglagpas sa itinakdang oras (extension) ay kailangang pagkasunduan ng estudyante at pamilya.
  + Sa loob ng isang linggo, tayo ay magkikita tuwing *(ilagay ang napagkasunduang mga araw, oras at haba ng pagkikita sa kada linggo.)*
  + Ang mga tiyak na aktibidad sa bawat araw ay ating pagkakasunduan (halimbawa: paggawa ng interview, health teaching, physical examination, pagpunta sa health center o iba pa)
* Upang maiwasan ang pagkalat ng COVID-19 sa pagkakataong kayo ay dadalawin ko sa inyong tahanan, kayo po ay inaasahang gawin ang mga sumusunod:
  + Pagbibigay ng tapat na impormasyon tungkol sa sariling kalusugan tulad ng pagkakaroon ng sintomas ng COVID-19 at pagkakaroon ng “exposure” sa taong hihinala o may COVID-19.
  + Pagsunod sa minimum public health standards tulad ng paghuhugas ng kamay, physical distancing, at pagsusuot ng face mask at face shield (alinsunod sa pinakabagong patakaran ng gobyerno).
  + Sa pagkakataong may miyembro ng pamilya na magkakaroon ng sintomas o sakit na COVID-19 o exposure mula sa taong meron nito, ang ibang paraan ng pakikipag-ugnayan, bukod sa pagbisita sa inyong bahay, ang ating gagamitin.
  + Makakaasa kayong ang mga nabanggit ay akin ding susundin para sa kaligtasan nating lahat.
* Ang anumang serbisyo na aking ibibigay para sa inyong pamilya ay libre at walang bayad. Bukod sa serbisyong pangkalusugan na aming ibibigay, wala nang matatanggap na anumang kabayaran o balik-bayad ang sinumang miyembro ng inyong pamilya para sa inyong paglahok sa gawaing ito.

Makakaasa po kayo na ang layunin ng gawaing ito ay hindi lamang nakatuon upang makatulong sa aking pagsasanay upang maging ganap na propesyonal sa hinaharap. Pagsusumikapan kong maging epektibong kaagapay ng pamilya upang mapagyaman ang kalusugan ng inyong pamilya sa abot ng aking kakayahan. Kung mayroong pagkakataon na kinakailangang itigil ang ating ugnayan at ang inyong pakikilahok sa gawain ito, maaari niyo po itong ipaalam sa akin anumang oras.

Kung mayroon po kayong katanungan, maaari niyo akong matawagan sa numerong ito: \_\_\_\_\_\_\_\_\_\_\_\_\_\_\_\_\_\_\_\_\_. Kung may nais kayong ipabatid sa kinatawan ng aming paaralan, mangyaring makipag-ugnayan kay **indicate the name of your faculty monitor** sa pamamagitan ng sulatroniko: \_\_\_\_\_\_\_\_\_\_\_\_\_

Maraming salamat po!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pangalan at Lagda ng UPCN Student/Student Number

**PAHINTULOT NG PAMILYA**

Ako, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(buong pangalan)*, nasa hustong gulang at ang tumatayong \_\_\_\_\_\_\_\_\_\_\_\_\_\_ *(tatay/nanay atbp.)* ng aming pamilya at kasalukuyang nakatira sa \_\_\_\_\_\_\_\_\_\_\_\_\_\_\_\_\_\_\_\_\_\_ *(barangay/ city o probinsya)*, ay sumasang-ayon sa mga nakasaad sa itaas at nagbibigay ng pahintulot na maging bahagi sa mga nabanggit na layunin at aktibidad sa kursong N12.

1. Naipaliwanag at lubos kong naunawaan ang mga nabanggit na layunin at aktibidad ng kursong ito.
2. Binibigay ko ang aking pahintulot sa mga nabanggit na paraan ng pagtala at dokumentasyon ng mga nakalap na datos at impormasyon.
3. Naipaliwanag sa akin na ako at ang aking pamilya ay walang matatanggap na anumang kabayaran kapalit ng aking paglahok sa aktibidad na ito.
4. Maaari kong bawiin ang aking pagsang-ayon at pahintulot sa paglahok anumang oras

Lagda: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Petsa: \_\_\_\_\_\_\_\_\_\_\_\_\_\_\_\_\_